שקל חדש
מטבעות

עם הנפקתו של השקל החדש הוחלפו שטרות של 1,000 שקלים ישנים במטבע של שקל חדש אחד. ערכו של השקל באותה תקופה היה גבוה יחסית בכוח הקנייה שלו. זמן קצר אחר כך הונפקו שטרות בערך נקוב של שקל חדש אחד. הציבור התקשה בהתחלה להסתגל למטבע החדש. מידתו הקטנה הקנתה לו את הכינוי "ג'וק", וביקורת הושמעה על כך שקל מאוד לאבד את המטבעות היקרים.
עם הזמן ועם ירידת ערך המטבע התרגל הציבור למטבעות השקל החדש, והשטרות המקבילים הוצאו מהמחזור.
מטבע עשרה שקלים חדשים היה המטבע הראשון המורכב משתי מתכות שהוכנס לשימוש בישראל. המטבע תוכנן כך שקשה יהיה לזייפו. אף על פי כן, בתחילת המאה ה-21 הופצו זיופים של המטבע בדרגות שונות של דיוק. מאוחר יותר הופצו מטבעות מזויפים גם בערך של חמישה שקלים חדשים.
בסוף שנת 2007 הונפקו מטבעות בערך נקוב של שני שקלים חדשים. מטרת ההנפקה הייתה לשפר את אמצעי התשלום הנמצאים בידי הציבור.
| ערך | מאפיינים טכניים> קוטר | מאפיינים טכניים> עובי | מאפיינים טכניים> משקל | מאפיינים טכניים> הרכב | תיאור> תמונה | תיאור> מסגרת | תיאור> צד נושא | תיאור> צד ערך | תאריך> הנפקה | תאריך> סיום |
| --- | --- | --- | --- | --- | --- | --- | --- | --- | --- | --- |
| אגורה אחת | 17 מ"מ |  | 2 גרם | 92% נחושת 6% אלומיניום 2% ניקל |  | חלקה | אונייה הלקוחה ממטבע הורדוס ארכלאוס (ממטבעות החשמונאים), סמל המדינה, המילה "ישראל" בעברית, אנגלית וערבית. | ערך, שנת ההנפקה העברית | 4 בספטמבר 1985 | 1 באפריל 1991 |
| 5 אגורות | 19.5 מ"מ | 1.3 מ"מ | 3 גרם | 92% נחושת 6% אלומיניום 2% ניקל |  | חלקה | העתק של מטבע מהשנה הרביעית למלחמת היהודים מול הרומאים, שנת 69 לספירה, הנושא את הכיתוב בכתב עברי עתיק "שנת ארבע" ותחתיו לולב בין שני אתרוגים, סמל המדינה, המילה "ישראל" בעברית, אנגלית וערבית. | ערך, שנת ההנפקה העברית | 4 בספטמבר 1985 | 1 בינואר 2008 |
| 10 אגורות | 22 מ"מ | 1.5 מ"מ | 4 גרם | 92% נחושת 6% אלומיניום 2% ניקל |  | חלקה | העתק מטבע של מתתיהו אנטיגונוס השני (ממטבעות החשמונאים) המתאר מנורה עם שבעה קנים, סמל המדינה, המילה "ישראל" בעברית, באנגלית ובערבית. | ערך, שנת ההנפקה העברית | 4 בספטמבר 1985 | במחזור |
| חצי שקל חדש | 26 מ"מ | 1.6 מ"מ | 6.5 גרם | 92% נחושת 6% אלומיניום 2% ניקל |  | חלקה | נבל מתוך חותם למעדנה בת המלך, סמל המדינה. | ערך, שנת ההנפקה העברית, המילה "ישראל" בעברית, באנגלית ובערבית | 4 בספטמבר 1985 | במחזור |
| 1 שקל חדש | 18 מ"מ | 2.05 מ"מ בשוליים | 4 גרם (משנת 1994 - 3.5 גרם) | 75% נחושת 25% ניקל / פלדה מצופה בניקל |  | חלקה | ציור שושן והמילה "יהד" (יהודה) בכתב עברי עתיק לקוחים ממטבע יהד מן התקופה הפרסית בארץ ישראל, סמל המדינה. | ערך, שנת ההנפקה העברית, המילה "ישראל" בעברית, באנגלית ובערבית | 4 בספטמבר 1985 | במחזור |
| 2 שקלים חדשים | 21.6 מ"מ | 2.3 מ"מ | 5.7 גרם | פלדה מצופה בניקל |  | מחורצת וחלקה ארבע פעמים לחלופין | שתי קרני שפע מעוטרות בסרטים בתוך הקרניים שיבולים ופירות (כנראה גפן) ובין הקרניים רימון מקור הציור ממטבעות יוחנן הורקנוס הראשון, סמל המדינה. | ערך, שנת ההנפקה העברית, המילה "ישראל" בעברית, באנגלית ובערבית | 9 בדצמבר 2007 | במחזור |
| 5 שקלים חדשים | 24 מ"מ | 2.4 מ"מ | 8.2 גרם | 75% נחושת 25% ניקל |  | 12 צלעות | כותרת עמוד פרוטו-איולי, וסמל המדינה. | ערך, שנת ההנפקה העברית, המילה "ישראל" בעברית, באנגלית ובערבית | 2 בינואר 1990 | במחזור |
| 10 שקלים חדשים | 23 מ"מ פנים: 16 מ"מ | 2.2 מ"מ | 7 גרם | מסגרת: ניקל מרכז: ארד מוזהב |  | מחורצת | עץ תמר עם 7 עלים ושני סלים, סמל המדינה, המילים "לגאלת ציון" באותיות עברית מודרנית ועתיקה, עותק ממטבע מהשנה הרביעית למרד היהודים ברומאים. | ערך, שנת ההנפקה העברית, המילה "ישראל" בעברית, באנגלית ובערבית | 7 בפברואר 1995 | במחזור |